Cane Corso este un câine relativ robust și, în afara afecțiunilor la care îl predispun dimensiunile sale impresionante, nu se poate spune că are o predispoziție către anumite boli. Cane Corso este un câine de familie care trebuie să petreacă timp în compania acesteia pentru a avea un comportament civilizat, așadar nu te întreba dacă rezistă afară, în lanț. În cazul în care vrei să îl lași afară noaptea, de pildă, în scop de pază, asigură-te că are o cușcă bine izolată pentru iarnă, eventual cu un sistem de încălzire. Nu uita că un Cane Corso în lanț este un câine nefericit și periculos.